Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1003

1. A képzési cél Olyan irodalomértelmező szakemberek képzése, akik képesek az irodalmi folyamatok egységének és különbözőségének megítélésére, időbeli és költészettani értelmezésére, világirodalmi áramlatok és korszakok elemzésére, kulturális és irodalmi-művészeti területek egymásra ható rendszereinek feltárására. Rendelkezzenek az ehhez szükséges általános irodalomtudományi és szűkebb értelemben vett irodalomelméleti, illetve módszertani ismeretekkel, legyenek jártasak az irodalmi kapcsolatok kölcsönösségének világában, igazodjanak el az úgynevezett „tipológiai analógiák” és a típusváltozások kérdéseiben. A szak — első alapképzésben — csak valamely egyetemi szintű nyelv és irodalom szakon elvégzett két félévi tanulmányok után vehető fel, és a továbbiakban az adott szakkal társítva végezhető. A szak második vagy további alapképzésben egyetemi szintű nyelv és irodalom szakos oklevél birtokában végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes